# 19 чэрвеня

|  |
| --- |
| ← **чэрвень** → |
| Пн | Аў | Ср | Чц | Пт | Сб | Нд |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |   |   |   |   |   |
| 2026 год Усе дні |

**19 чэ́рвеня** — 170-ы дзень году (171-ы ў высакосным годзе) паводле Грыгарыянскага календару. Да канца году застаецца 195 дзён.

## Падзеі

* 1431 — Вялікі магістар Тэўтонскага ордэну Пауль фон Русдорф склаў замірэньне з бунтуючым супраць Польшчы вялікім князем літоўскім Сьвідрыгайлам, што прывяло да выбуху польска-тэўтонскай вайны (1431—1435)
* 1655 — Трынаццацігадовая вайна: маскоўскае войска спаліла Барысаўскі замак, дашчэнту зруйнавала ды разрабавала места
* 1669 — абраньне каралём і вялікім князем Міхала Вішнявецкага
* 1831 — Вызвольнае паўстаньне: пад Вільняю распачалася Панарская бітва, найбуйнейшая за ўвесь час паўстаньня
* 1846 — у штаце Нью-Джэрзі прайшоў першы ў гісторыі бэйсбольны матч
* 1913 — у Паўднёвай Афрыцы парлямэнт прыняў закон пад назвай «Natives Land Act», які абмяжоўваў набыцьцё зямлі чарнаскурымі жыхарамі краіны. Гэты закон стаў падмуркам палітыкі апартэіду
* 1926 — у Вільні выйшаў першы нумар газэты «Народная справа»
* 1941 — апошняя перадваенная масавая дэпартацыя, скіраваная супраць «варожых элемэнтаў» і іх сямей у заходніх абласьцях Беларусі, Украіны, Малдовы
* 1944 — нацысты зьнішчылі вёску Дальва на Лагойшчыне разам зь яе жыхарамі
* 1953 — у ЗША пакаралі сьмерцю на электрычным крэсьле Этэль і Юліюса Розэнбэргаў, абвінавачаных у перадачы Савецкага Саюзу ядзерных сакрэтаў
* 1964 — супрацоўнікі КДБ забілі Вітольда Дзісько, беларускага мастака
* 1988 — у Курапатах прайшоў мітынг памяці ахвяраў сталінскіх рэпрэсіяў з патрабаваньнем стварэньня сьледчае камісіі
* 1992 — Прэзыдыюм Вярхоўнага Савету ўтварыў Камісію па забесьпячэньні адзінай палітыкі выкарыстаньня дзяржаўных сымбаляў (Пагоні і бел-чырвона-белага сьцяга)
* 2006 — на Шпіцбэргене на выпадак «канца сьвету» заклалі Сусьветнае сховішча насеньня
* 2010 — першае сьвята «Александрыя зьбірае сяброў»

## Нараджэньні

* 1623 — Блез Паскаль, францускі матэматык, фізык і філёзаф
* 1792 — Густаў Шваб, нямецкі паэт, пісьменьнік, тэоляг і сьвятар, прафэсар клясычнай школы
* 1861 — Дуглас Гэйг, ангельскі вайсковы дзеяч, фэльдмаршал, граф і віконт
* 1867 — Канстанты Рамуальд Будкевіч, сьвятар Рымска-каталіцкай царквы, прэлат Яго Экселенцыі, быў рэпрэсаваны падчас перасьледаў хрысьціянства ў СССР
* 1919 — Пятро Бітэль, беларускі перакладчык, літаратар, настаўнік
* 1924 — Васіль Быкаў, беларускі пісьменьнік
* 1930 — Барыс Парыгін, філёзаф, псыхоляг, заснавальнік навуковай сацыяльнай псыхалёгіі ў СССР, які ўнёс значны ўклад у яе сусьветнае разьвіцьцё
* 1932 — Эро, сучасны ісьляндзкі мастак
* 1941 — Іван Ласкоў, беларускі пісьменьнік, перакладнік, крытык, гісторык
* 1945 — Радаван Караджыч, прэзыдэнт Рэспублікі Сэрбскай (1992—1995), паэт, прафэсар псыхіятрыі
* 1947 — Салман Рушдзі, англамоўны пісьменьнік індыйскага паходжаньня, раманіст, эсэіст
* 1951 — Айман аль-Завахіры, лідэр Аль-Каіды, пісьменьнік
* 1954 — Леанід Каравайка, беларускі дыплямат, першы генэральны консул Беларусі ў Амэрыцы
* 1955 — Анатоль Нічкасаў, дзяржаўны дзяяч Беларусі. Амбасадар Беларусі ў Казахстане, міністрам архітэктуры і будаўніцтва Беларусі (2010—2013)
* 1964:
	+ Сяргей Лабандзіеўскі, беларускі радыёвядучы, гукарэжысэр
	+ Валеры Вакульчык, беларускі вайсковы й дзяржаўны дзяяч, кіраўнік КДБ РБ
* 1972 — Жан Дзюжардэн, францускі комік і актор
* 1976 — Уладзімер Каткоўскі, беларускі блогер, вэб-рэдактар сайту «Радыё Свабода», пачынальнік беларускай Вікіпэдыі
* 1978 — Зоі Салдана, амэрыканская кінаакторка
* 1983 — Мілан Пэтржэла, чэскі футбаліст, гулец нацыянальнай зборнай Чэхіі
* 1988 — Хасэ Эрнэста Соса, аргентынскі футбаліст, гулец нацыянальнай зборнай Аргентыны
* 1988 — Аляксандар Раеўскі, беларускі футбаліст

## Сьмерці

* 1955 — Рамуальд Ялбжыкоўскі, рымска-каталіцкі дзеяч міжваеннай Польскай Рэспублікі, біскуп ломжынскі, арцыбіскуп віленскі
* 1993 — Ўільям Джэралд Голдынг, ангельскі пісьменьнік, ляўрэат Нобэлеўскай прэміі 1983 году